cyanic-selkie/wikianc huggingface dataset:
Դոլորես Ուիլսոն
Կարիերա երաժշտական թատրոնում և հետագա կյանք
1979 թվականի օգոստոսին մարմնավորել է միսս Հաննիգանի կերպարը Չառլզ Ստրուսի և Մարտին Չարնինի «Էննի» մյուզիքլում ։ Բրոդվեյում վերջին անգամ հանդես է եկել 1983 թվականին Տերենս ՄքՆելլիի «The Ritz» ներկայացման մեջ Վիվիեն Պրոկլոյի դերով։ Դերերով հանդես է եկել նաև ԱՄՆ-ի մի շարք մարզային թատրոններում ։
Մահ
Նյու Ջերսի նահանգի Էնգլվուդ քաղաքի տարեցների տան բնակիչ լինելով՝ Ուիլսոնը մահացել է այնտեղ 2010 թվականի սեպտեմբերի 28-ին 82 տարեկանում, բնական մահով։ Նրա երկու ամուսնություններն ավարտվել էին ամուսնալուծությամբ և նա անմիջական ժառանգներն չի թողել ։
Ծանոթագրություններ
Կատեգորիա:1928 ծնունդներ Կատեգորիա:2010 մահեր Կատեգորիա:Ամերիկացի երգչուհիներ Կատեգորիա:Ամերիկացի օպերային երգչուհիներ Կատեգորիա:Ամերիկացի սոպրանոներ
Երթ դեպի Դրինա (ֆիլմ)
«Երթ դեպի Դրինա» (Марш на Дрину, Marš na Drinu), հարավսլավիական 1964 թվականի կինոֆիլմ։ Ֆիլմի ռեժիսորն է Ժիվորադ Միտրովիչը ։ Ֆիլմը նկարահանվել է «Avala Film» կինոստուդիայի կողմից։ Ֆիլմը նվիրված է սերբիական զորքերի ունեցած հաղթական մարտերին Ցերում, Առաջին համաշխարհային պատերազմի մարտերից առաջիներից մեկի մասին։ Հաղթանակը Ցերում դարձել է Անտանտի և նրա դաշնակիցներ համար առաջին նշանակալից իրադարձություններից մեկը ։ 2014 թվականին ֆիլմը ցուցադրվել է Զագրեբի կինոփառատոնի ժամանակ Առաջին համաշխարհային պատերազմին նվիրված ֆիլմերի շարքում։
Սյուժե
Ֆիլմը սկսվում է Սերբիայում ընդհանուր մոբիլիզացիայի մասին հայտարարությունից 1914 թվականի հուլիսի 26-ին Բելգրադում հրետանային լեյտենանտ Վելիմիր Հաջիվուկովիչը, ով ծնվել է բանկիրների հարուստ ընտանիքում, նա նշանակվել հրետանային խմբում։ Բալկանյան պատերազմների ժամանակ, նա եղել է Կոմիսիայի անդամ, որը զենք էր մատակարարում բանակի համար։
Նրա ընտանիքը կրկին ցանկանում է նրան տեղավորել այնտեղ, միայն թե նա ցանկանում է միանալ այն խմբին, որը ուղևորվում է դեպի Արևմտյան Սերբիա, որտեղ հավանաբար և տեղի կունենա Ավստրո-Հունգարական զորքերի ներխուժումը Սերբիայի տարածք։ Հասնելով Արանջելովաց համայնքին, որտեղ տեղի է ունեցել հրամանատարական կազմի հանդիպումը, նա հանդիպում է մայոր Կուրսուլին, որը իր կարծիքն է հայտնում հարձակման մասին և հավաստիացնում է, որ ներխուժումը տեղի կունենա Դրինա գետի երկայնքին, այլ ոչ թե Սավա գետի մոտ, ինչպես սպասվում էր Գերագույն հրամանատարությունը։
Օգոստոսի 14-ին ջոկատ մտնում է Լազարևաց, որտեղ որոշ ժամանակով կանգ է առնում։ Գերագույն հրամանատարությունը մերժում է սերբիական բանակի այն տեսությունը, որ հարձակումը լինելու է Սավա գետի մոտ, և այժմ սպասվում է, որ հարձակումը լինելու է Դրինա գետի երկայնքով, և օգոստոսի 15-ին զորքերը արագորեն տեղափոխվել են Ցեր սարի մոտ, որտեղ միացել են բանակի մյուս մասերին։
Օգոստոսի 16-ին Ավստրո-Հունգարական զորքերը անսպասելիորեն հարձակվում են, անակնկալի բերելով մայոր Կուրսուլին և նրա զորքերին։ Մայոր Կուրսուլան իր զորքերին տանում է մոտակա գյուղ, որտեղ և գտնվում էր սերբիական բանակի հրամանատարությունը։ Կուրսուլը զեկուցում է գնդապետ Ստյոպա Ստեպանովիչին այն մասին, որ որոշել է նահանջել, որպեսզի փրկի զինվորների կյանքտ։ Օրվա երկրորդ կեսին սերբիական բանակը հակահարված է տալիս ավստրիական զորքերին, և մեծ կորուստների գնով ստպվում է նրանց նահանջել Դրինա գետով դեպիս Բոսինա։
Արտաքին հղումներ
Կատեգորիա:1964 ֆիլմեր Կատեգորիա:Ֆիլմեր Առաջին համաշխարհային պատերազմի մասին
Շաշկի
Նպատակ
Նպատակն է ոչնչացնել մրցակցի խաղաքարերը կամ խաղատախտակի վրա ստեղծել այնպիսի դրություն, որ դրանք զրկվեն քայլ կատարելու հնարավորությունից։
Տեսակներ
Գոյություն ունեն շաշկիի բազմաթիվ տարատեսակներ։ Այժմ կան շաշկու ռուսական, անգլիական, ամերիկյան, իտալական, կանադական և այլ տեսակներ։ Կա նաև հայկական շաշկի։ Դրանք իրարից տարբերվում են դաշտերի (վանդակների) և խաղաքարերի թվով։
Ռուսական շաշկի
Ռուսական շաշկին տարածված է նաև մեր հանրապետությունում։ Այն խաղում են 64 սև ու սպիտակ դաշտերի բաժանված խաղատախտակի վրա՝ 12-ական սև ու սպիտակ խաղաքարերով, որոնք շարվում են առաջին երեք հորիզոնական շարքերի բոլոր սև դաշտերի վրա։
Կանոններ
Քայլ է անվանվում խաղաքարի տեղաշարժը դեպի հարևան ազատ դաշտը (հանդարտ քայլ)։ Կան նաև հարվածող քայլեր, երբ քայլ կատարելու իրավունք ստացած խաղացողը «ուտում» է, այսինքն՝ խաղատախտակից հանում է հակառակորդի՝ սեփական խաղաքարի ճանապարհին հարվածի տակ հանդիպող մեկ և ավելի խաղաքարեր։ Սրանք խաղատախտակից հեռացվում են քայլի ավարտից հետո միայն։ Չի կարելի նույն խաղաքարի վրայով անցնել երկու անգամ։ Լինում են հասարակ խաղաքարեր և «տամաներ». «տամա» է դառնում վերջին հորիզոնականին հասած հասարակ խաղաքարը, որը կարող է անկյունագծով ազատ շարժվել ցանկացած դաշտով։ Եթե մասնակիցներից մեկը չի ուտում կամ չի նկատել, որ քար պետք է ուտի մյուս մասնակիցը կարող է վերցնել մյուս մասնակցի քարը բայց միայն այն քարը որով պետք է ուտի մյուս մասնակցի քարը։ Դա կոչվում է «ֆուկա»։
Մրցույթներ
1725 թ. սահմանվել են 100-վանդականոց խաղատախտակով՝ 20-ական խաղաքարով միջազգային շաշկու խաղի կանոնները։ 1947 թ. հիմնադրվել է Շաշկու համաշխարհային ֆեդերացիան, որը միավորում է շուրջ 50 երկիր և զբաղվում է այդ խաղի զարգացման հարցերով։ Ներկայումս անցկացվում են 100 - վանդականոց շաշկու միջազգային մրցաշարեր, աշխարհի չեմպիոնատներ։ ՀՀ-ում նույնպես տեղի են ունենում 100 - վանդականոց շաշկու մրցումներ։
Արտաքին հղումներ
Շաշկիի միջազգային ֆեդերացիայի կայքը
*
Լյուկ Լանգ Սքվեր
Լյուկ Լանգ Սքվեր (Luke J. Lang Square), հանրային պարկ ԱՄՆ-ի Նյու Յորք քաղաքի Քուինս թաղամասերում։ Մակերեսը կազմում է 4 մ²։ Դրա հետ միասին՝ Սերժանտ Ջոյս Կիլմերի եռանկյունին հանդիսանում է Նյու Յորքի ամենափոքր պարկը: Սքվերն անվանվել է ի պատիվ Լյուկ Լանգի, ով զոհվել է Առաջին համաշխարհային պատերազմի ժամանակ:
Նկարագրություն
Լյուկ Լանգ ծնվել է մոտավորապես 1894 թվականին։ Նա ապրել Բլիկեր-սթրիթում, հարևան՝ Ռիջվուդ շրջանում և որպես տպագրող աշխատել է Մանհեթենի Դուեյն-սթրիթի հրատարակչությունում։ 1917 թվականի հունիսին Լանգը ինքնակապ մեկնում է ռազմաճակատ։ 1918 թվականին նա մահանում է. նրա մահվան հանգամանքները անհայտ են։
Տարածքը, որտեղ տեղակայված է սքվերը, մի ժամանակ պատկանել էր Alden Sampson & Son կազմակերպությանը։ 1916 թվականին այս տարածքը առգարվվել էր Նյու Յորքի իշխանությունների կողմից։ 17 տարի անց՝ 1933 թվականի ապրիլին, պարկը ստացել է իր ներկայիս անվանումը։ 1935—1936 թվականներին նրա շրջակա մայթը հարթվել է կապտավուն ավազաքարով և վեցանկյուն սալարկով։ Սքվերում կանգնեցվել է նաև դրոշաձող և դրվել են նստարաններ, ինչպես նաև տնկվել են երեք սրատերև թխկիներ։ Այժմ սքվերում առավելապես ներկայացված են ցանկապատի ձևով բուսականություն, թեև 2000 թվականին քաղաքապետարանը վերջինիս վերականգման համար հատկացրել էր 13 000 դոլար:
Խաղ
Խաղ, գործողություն, որ կատարվում է հաճույքի համար, իսկ երբեմն էլ օգտագործվում որպես ուսոցողական գործիք։ Խաղը ոչ աշխատանք է, ոչ էլ արվեստ։ Սակայն խաղի և աշխատանքի միջև սահմանը հստակ չէ և որոշ խաղեր համարվում են աշխատանք (օրինակ վիդեոխաղերի որոշ տեսակներ)։ Խաղերից են շախմատը, ֆուտբոլը, շաշկին, բասկետբոլը և այլն։դեռևս հին ժամանակներից ի վեր հնադարյան ժողովուրդները խաղում էին խաղեր օրինակ  հին շումերները հանգստանում էին խաղալով կամ երաժշտություն լսելով։ Ուրիշ թագավորական գերեզմանոցում հայտնաբերել են խաղատախտակ  որը գոյություն է ունեցել  ք,ա 3000-2000թթ։հին մայաները գնդակով խաղացել են կրոնական խաղ,որ կոչվում էր պոկատոկ։խաղացողները կաուչուկե գնդակը նետում էին միմյանց արմունկներով և ազդրերով։
Խաղերի պատմություն
Առաջին խաղերը հայտնվել են մարդու առաջացումից առաջ՝ կենդանիների մոտ։ Խաղերն առավել զարգացած են կապիկների մոտ՝ նրանք օգտագործում են ոչ միայն այն խաղերը, որոնք կապված են որոշ ծեսերի հետ, այլև նրանք, որոնք նույնական են մարդկանց խաղերին։ Մարդկությունը խաղում է դեռ նախնադարյան ժամանակներից։ Սկսած ծիսակատարություններից, քաղաքակրթության զարգացման հետ մեկտեղ խաղերը դարձան ավելի դժվար և գրեթե ցանկացած թեմայի՝ սեր, պատերազմ, երևակայություն, պատմություն։ Հավանական է, որ առավել զարգացած են MMORPG խաղերը՝ բազմախաղ տեսակով, World of Warcraft-ի նման, որին ամեն րոպե հազարավոր խաղացողներ են միանում ամբողջ աշխարհից և որտեղ ամեն վայրկյան միլիոնավոր տարբեր գործողություններ են կատարվում։ Գոյություն ունեն նաև խաղեր, որոնք կարող են հանգեցնել մարդու մահվան՝ գոյատևման խաղեր, ստրայկբոլ և այլն։
Խաղը կենդանիների մոտ
Բարձրակարգ կենդանիները ունեն հստակ արտահայտված նախահասունության շրջան, որի ընթացքում դրսևորվում է խաղային վարք։ Խաղերի բնույթը որոշվում է տեսակային առանձնահատկությամբ և մեծ մասամբ կախված է ապրելակերպից։ Խաղերի մեջ արտահայտվում և կատարելագործվում են հասուն կենդանիներին բնորոշ վարքի տարրերը, ինչպիսիք են՝ սննդի հայթհայթման, զուգավորման, սոցիալական և բնակառուցման վարքերը։ Օրինակ՝ աղվեսների խաղն ներառում է թաքնվելը և ցատկելը, որոնք օգտագործվում են մանր կրծողներ որսալիս։
Հաճախ նկատվում են խաղեր առարկաների օգտագործմամբ՝ մանիպուլյացիոն խաղեր։ Նման խաղեր նկատվում են շատ կաթնասունների մոտ, սակայն առավել զարգացած և բարդ են կապիկների մոտ։ Խաղերը կապիկներին թույլ են տալիս մաշկազգացողության և տեսողության վերահսկողությամբ բարելավել նուրբ շարժումները։ Երբեմն կապիկները երկար ժամանակ անցկացնում են նույն տեղում, ձեռնածելով նույն առարկան և նրանց գործունեությունը սովորաբար ուղղված է բուն օբյեկտի ոչնչացմանը։
Խաղում մի քանի առանձնյակների մասնակցությունը այն ավելի արդյունավետ է դարձնում։ Կենդանիների հաղորդակցումը կարևոր դեր է ունենում խմբային վարքի ձևավորման մեջ։ Համատեղ խաղերը ներառում են պայքարը և մրցակցային վազքը, բայց կարող են ներառել նաև տարբեր առարկաների մանիպուլյացիան, այդ թվում՝ նաև որևէ առարկայի պայքարը։ Օրինակ՝ արջի քոթոթների խաղերը ներառում են մրցակցային վազքը, թաքնվելը, իրար վրա հարձակումները թաքստոցից և պայքարը։
Խաղի դերը մարդու կյանքում
Խաղը երեխայի հիմնական գործունեությունն է։ Ս. Լ. Ռուբինշտեյնը նշել է, որ խաղը պահպանում և զարգացնում է մանկականը երեխաների մեջ, նա նրանց կյանքի դպրոցն է և պրակտիկայի զարգացումը։ Դ. Բ. Էլկոնինայի կարծիքով (1978)՝ «խաղում ոչ միայն զարգանում կամ նորից ձևավորվում են առանձին ինտելեկտուալ օպերացիաներ, այլ նաև արմատապես փոխվում է երեխայի տեսակետը շրջակա միջավայրի նկատմամբ, ձևավորվում է տեսակետի հնարավոր փոփոխությունների մեխանիզմ և համաձայնեցում իր տեսակետը ուրիշների տեսակետի հետ»։
Գործնական խաղը ներկայացնում է իր հետ ժամանակակից բուհական ձև և նախաբուհական ուսում։ Գոյություն ունի ինովացիոն, դիրքային խաղեր (Ա. Ա. Տյուկով), կազմակերպական-ուսումնական խաղեր (Ս. Դ. Նեվերկովիչ), ուսուցանող խաղեր (Վ. Ս. Լազերև), կազմակերպական-մտածողական (Օ. Ս. Անիսիմով), կազմակերպական-գործունեության խաղեր (Գ. Պ. Շեդրովիցկի)և այլն ։
Խաղերի տեսության շրջանակներում, մաթեմատիկական տեսության, թույլատրել տարբեր իրավիճակներում կաղապարել, խաղը հավասարեցնել կոնֆլիկտային իրավիճակի, որտեղ ամենքիչը 2 խաղացող, համաձայն սահմանված կարգով, աշխատել ստանալ առավելագույն հաղթանակը ։
Մարիկո Էբրալիձե
Մարիկո Էբրալիձե (վրացերեն` მარიკო ებრალიძე, ծնվ.՝ 1984, Թբիլիսի), վրացի ջազ երգչուհի։ Նա 2014 թվականի մայիսին «Three Minutes to Earth» երգով, The Shin խմբի հետ ներկայացրել է Վրաստանը Եվրատեսիլ 2014 երգի մրցույթին Կոպենհագենում, Դանիա  ։
Ծանոթագրություններ
Կատեգորիա:Վրացի երգչուհիներ Կատեգորիա:Եվրատեսիլ 2014 երգի մրցույթի մասնակիցներ Կատեգորիա:Անձինք Թբիլիսիից Կատեգորիա:21-րդ դարի երգչուհիներ
Ֆինտինա Ալբեի միջադեպ
Ֆինտինա Ալբեի միջադեպ կամ Ֆինտինա Ալբեի կոտորած (Masacrul de la Fântâna Albă), ողբերգություն, որ տեղի է ունեցել 1941 թվականի ապրիլի 1-ին Ուկրաինայի ԽՍՀ-ի Ֆինտինա Ալբե գյուղի մոտակայքում։ Ռումինիայի ու Մոլդովայի իշխանությունների հայտարարությամբ մոտ 3,000 մարդ, որոնք փորձել են անցնել ԽՍՀՄ և Ռումինիայի պետական սահմանները, սպանվել են խորհրդային սահմանապահների կողմից։ Պետական անվտանգության կոմիտեի արխիվներում նշվում է միայն 48 սպանվածի մասին, սակայն ռումինական իշխանությունները, հիմնվելով վկաների ցուցմունքների վրա, պնդում են բազմաթիվ զոհերի մասին, որոնց հետ ԽՍՀՄ Ներքին գործերի ժողովրդական կոմիսարիատը դաժան հաշվեհարդար է տեսել և զանգվածաբար ձերբակալել ու արտաքսել է ։
Նախապատմություն
1940 թվականին ԽՍՀՄ-ին են միացվել Բեսարաբիան ու Հյուսիսային Բուկովինան, որոնք նախկինում մտնում էին Ռումինիայի կազմի մեջ։ Ռումինական տարածքի քաղաքական ու ռազմական ղեկավարությունը ստիպված լքել է այն տարածքը, որը Մոլդովական ԽՍՀ-ի հետ հայտնվել է ԽՍՀՄ կազմում։ Շատ ընտանիքներ մասամբ կամ ամբողջությամբ հայտնվել են ԽՍՀՄ տարածքում՝ ստանալով խորհրդային քաղաքացիություն, սակայն ընտանիքների մի մասն էլ հայտնվել է նոր սահմանով բաժանված հատվածում։ Սրանով պայմանավորված՝ ընտանիքի շատ անդամներ փորձել են հատել սահմանը ինչպես խորհրդային ու ռումինացի սահմանապահների թույլտվությամբ, այնպես էլ առանց դրա։ Խորհրդա-ռումինական սահմանների պաշտպանությամբ է զբաղվել ԽՍՀՄ Ներքին գործերի ժողովրդական կոմիսարիատի՝ Չեռնովցիի 97-րդ սահմանապահ գունդը, որը հսկել է 7,5 կմ ձգվածությամբ հատված Չեռնովցի գյուղից հարավ ընկած տարածքում (այս գունդն է Երկրորդ աշխարհամարտում ընդունել ռումինական ու գերմանական զորքերի առաջին հարվածը) ։
Սահմանապահ 97-րդ գնդի գնդի հսկած տարածքով է սահմանը հատելու փորձ կատարել 471 մարդ, որոնք հարակից գյուղերի բնակիչների էին (Գերցա, Գլիբոկա, Պուտիլա, Ստորոժինեց)։ Չեռնովցիի մարզի առավել հեռու բնակավայրերից խորհրդա-ռումինական սահմանը հատել է 628 մարդ։ Կա կարծիք, որ Հյուսիսային Բուկովինայի՝ ԽՍՀՄ կազմում գտվելու առաջին տարում այս տարածքը լքել է 7,000 մարդ՝ տեղափոխվելով Ռումինիա։ Խորհրդային իշխանություններն այս տեսակի սահմանահատումներին ուշադրությունը լարած էին մոտենում՝ սահմանախախտներին համարելով Ռումինիայի պոտենցիալ լրտեսներ պատերազմի նախաշեմին։ 1941 թվականի հունվարի 1-ին 7-րդ գունդը կազմել էր սահմանը լքած կամ լքել պատրաստվողների ցուցակ, որում ընդգրկված էր 1,085 մարդ (դեկտեմբերի 7-ին կազմած մեկ այլ ցուցակ ընդգրկում էր 1,294 մարդ)։
1940 թվականի նոյեմբերի 19-ին Սուչևեն գյուղից 105 մարդ՝ զինված 20 զենքով, որոշել են հատել խորհրդա-ռումինակական սահմանը։ Այդ փորձի ընթացքում նրանք փոխհրաձգություն են սկսել խորհրդային սահմանապահների հետ, որի արդյունքում երեք մարդ զոհվել է, հինգը՝ վիրավորվել, երկուսը՝ ձերբակալվել։ Կենդանի մնացած վիրավորների հետ քաղաքացիներն անցել են Ռումինիայի Ռադովցի գյուղ։ Հաջորդ օրը բոլոր 105 մարդկանց հարազատներին արտաքսել են գյուղից ։ Սակայն փախուստի դեպքերը շարունակվել են․ 1941 թվականի հունվարին Ռումինիա են փորձել անցնել Միհալ, Օստրիցա, Գորեչ գյուղերի բնակիչները․ իսկ փետրվարի 6-ի գիշերը զանգվածային փախուստ են որոշել կազմակերպել Միհալ, Կոտուլ Օստրիցա, Բուդա, Սիրովցի, Գորեչ Ուրբան և Օստրիցա գյուղերի բնակիչները ։ Առավոտյան ժամը 6։00-ին սկսվել է հերթական փոխհրաձգությունը․ սահմանախախտների խումբը փորձել է հատել սահմանը․Մերտիկարի, Ն․ Նիկայի և Ն․ Իսակի գլխավորությամբ, սակայն նրանք սպանվել են, մոտ 57 մարդ անցել է գյուղ, 44 մարդ ձերբակալվել է ու հանձնվել դատարանին։ Դատապարտվածներից 12-ը Կիևի ռազմական դատարանի որոշումով գնդակահարվել են, 32-ը դատապարտվել են 10 տարվա ազատազրկման և 5 տարով զրկվել են քաղաքացիական իրավունքներից ։ Ռումինական տվյալներով փետրվարի 6-ի առավոտյան սպանվել է փախստականների մեկ երրորդ մասը ։
Ողբերգություն
Պետրովցի դե Սուս, Պետրովցի դե Ժոս, Կուպկա, Կորչեշտ, Սուչևեն գյուղերից մոտ 3,000 մարդ, իրենց հետ ունենալով սպիտակ դրոշներ, պետական խորհրդանիշեր, ուղևորվել են ռումինական սահման ։ Նրանցից ոմանք հայտարարել են, որ խորհրդային իշխանություններն իբր թույլատրել են հատել սահմանը և անցնել Ռումինիա։ Սահմանին նրանց կանգնեցրել են խորհրդային սահմանապահները՝ պահանջելով դադարեցնել առաջխաղացումը ։ Մերժում ստանալով՝ ԽՍՀՄ Ներքին գործերի ժողովրդական կոմիսարիատի աշխատակիցները կրակ են բացել ։ Խորհրդային տվյալներով սպանվել է 44 մարդ (17-ը՝ Պետրովցի դե Յոսից, 12-ը՝ Տրեստյանից, 5-ը՝ Կուպկայից ու Սուչևենից, 3-ը՝ Պետրովցի դե Սուսից, 2-ը՝ Օպրիշենից), սակայն կենդանի մնացածները պնդել են, որ զոհերը շատ են եղել․ սպանվել են կանայք, երեխաներ, ծերեր ։
Արտաքին հղումներ
Կատեգորիա:Զանգվածային սպանություն Կատեգորիա:Հալածանքներ ԽՍՀՄ-ում Կատեգորիա:1941 Կատեգորիա:Ապրիլի 1 Կատեգորիա:Ռումինիայի պատմություն
Ինքնաթիռի զուգարան
Զուգարանի աշխատանքի սկզբունք
Ինքնաթիռում, որպես կանոն, առկա է ջրամատակարարման համակարգ և թափոնների հեռացման համակարգ (կոյուղի)։
Ջրամատակարարման համակարգ
Ջրամատակարարման համակարգը լիցքավորվում է խմելու ջրով մեկնելուց առաջ մաքուր ջրի հատուկ բաքում ։ Լիցքավորված ջրի բաք ջրի օդային կոմպրեսորների կողմից ստեղծված ճնշման տակ բաշխվում է սպառողներին։
Սովորաբար ջուրը օգտագործվում է ուղևորների խմելու համար (որպես կանոն, հատուկ ջրատաքացուցիչներում եռացնելուց հետո), լվացարաններում, ինչպես նաև (որոշ տեսակի ինքնաթիռներում ) զուգարանակոնքի ցողման համար կոճակի յուրաքանչյուր սեղմումից առաջ։
Երբեմն զուգարանակոնքն ունի իր առանձին ջրի պաշարը ։
Թափոնների հեռացման համակարգ
Տարբեր տեսակի ինքնաթիռներում պինդ թափոնների հեռացման համակարգն ունի աշխատանքի տարբեր սկզբունքներ՝
Այսպես, որոշներում թափոնները լվացվում են ջրով, որից հետո բոլոր հետևանքները հայտնվում են հատուկ արտահոսքի բաքում, որտեղ բեռը պահպանվում և կուտակվում է ամբողջ թռիչքի ընթացքում։
Երբեմն թափոնները զուգարանակոնքից ներծծվում են հատուկ բաք՝ օգտագործելով վակուում, որից հետո մնացորդները լվացվում են համեմատաբար փոքր քանակությամբ ջրով
Գոյություն ունեն կոյուղու համակարգի փակ տեսակներ, որոնք աշխատում են զուգարանակոնքի լվացման համար անհրաժեշտ հեղուկի վերաշրջանառության սկզբունքով, որն ի սկզբանե վերցվում է թռիչքից առաջ լիցքավորվող առանձին բաքից։ Թռիչքի ընթացքում թափոնները լվացվելուց հետո ֆիլտրվում են, իսկ ֆիլտրացված հեղուկն ուղարկվում է զուգարանակոնքի կրկնակի լվացման համար։ Ընդ որում, վարակազերծման և հոտազերծման նպատակով բաքում ավելացվում են քիմիկատներ։
Ինքնաթիռի վայրէջքից հետո բոլոր աղտեղությունները, ինչպես զտված, այնպես էլ հեղուկ, արտաքաշվում են վակուումային համակարգերի միջոցով (տե՛ս լուսանկարը) և տեղափոխվում։
Մինչև 1960-ականները մշակված ինքնաթիռներում կիրառվել է նաև թափոնների հեռացման բաց համակարգը, երբ զուգարանակոնքի փակաղակով կոյուղատար խողովակ ուղղակի դուրս էր գալիս դեպ դուրս (ինչպես հին մարդատար վագոնների զուգարաններում )։ Նման զուգարաններ կային, օրինակ, Իլ-14-ում։ Բարձրաթռիչ ինքնաթիռներում սրահի ապահերմետիկացումը բացառելու համար կոյուղատար խողովակի վրա տեղադրվում էր երկփական ջրարգելակ։ Նման սխեմայով էին աշխատում զուգարանները է Տու-104-ի և ավելի վաղ մոդիֆիկացիաներով Իլ-18-ը։
Տեղադրություն
Տարբեր ինքնաթիռներում տարբեր են խցիկների գտնվելու վայրն ու քանակը՝ Կախված թողարկման թվականից, ավիաընկերությունից, ինքնաթիռի մոդելից՝ զուգարանների թիվն ու տեղադրությունը կարող են աննշան փոփոխվել։
Ծանոթագրություններ
Կատեգորիա:Զուգարան
Ֆրանց Կաֆկայի թանգարան
Ֆրանց Կաֆկայի թանգարան, թանգարան Չեխիայի մայրաքաղաք Պրահայում` Փոքր քաղաքում, Վլտավա գետի ափին` Մանեսի և Կառլի կամուրջների միջև: Թանգարանի մուտքի առջև տեղադրված է քանդակագործ Դավիդ Չեռնու կերտած արձանը: Այն պատկերում է Չեխիայի քարտեզի վրա միզող երկու տղամարդու:
Թանգարանը նվիրված է գրող Ֆրանց Կաֆկային: Այդտեղ ցուցադրված են հեղինակի գրքերի առաջին հրատարակությունները, նամակները, օրագրերը, ձեռագրերը, լուսանկարները և նրա ձեռանկարները :
Թանգարանում գործում է երկու հիմնական ցուցադրություն - «Էքզիստենցիալ տարածություն» և «Երևակայական տեղագրություն» :
Էքզիստենցիալ տարածություն
Առաջին ցուցադրությունում երևում է այն ազդեցությունը, որ թողել է Պրահան Ֆրանց Կաֆկայի կյանքի և ստեղծագործական ուղու վրա: Իր փոփոխականությամբ Պրահան Կաֆկային ստիպել է ամփոփվել էքզիստենցիալ տարածության մեջ: Կաֆկայի արվեստը պարուրված է Պրահայի առեղծվածային և մոգական էությամբ: Այստեղ ներկայացված են Կաֆկայի օրագրերը և ընտանիքի անդամների հետ ունեցած ծավալուն նամակագրությունը :
Երևակայական տեղագրություն
Այս ցուցադրությունում ներկայացված են Կաֆկայի կարճ պատմվածքները և վեպերը: Դրանց մեջ հանդիպող քաղաքը միաժամանակ իրական է և անիրական: Կաֆկայի բոլոր գործերում մշտապես առկա է Պրահայի ոգին. տեղանունները թեև նշված չեն, բայց դրանց նկարագրությունը հուշում է, որ դրանք գտնվում են Պրահայում: Սակայն Կաֆկայի «ճարտարապետություն»֊ն այլ նպատակ է հետապնդում և պատմվածքների միջի շինությունները լոկ այլաբանություններ են :
Ծանոթագրություններ
Կատեգորիա:Չեխիայի թանգարաններ
Բուֆերը ինֆորմատիկայում
Բուֆերը ինֆորմատիկայում (buffer) հիշողության տարածք է, որն, օգտագործվում է մուտքային և ելքային տվյալների ժամանակավոր պահպանման համար։ Տվյալների փոխանակում (մուտք ու ելք) կարող է կատարվել ինչպես ներքին սարքի, այնպես էլ համակարգչի ներսում կատարվող գործընթացների հետ։ Բուֆերները կարող են իրականացվել ապարատային և ծրագրային ապահովման մեջ, բայց բուֆերների ճնշող մեծամասնությունը իրականացվում է ծրագրային ապահովման մեջ։ Բուֆերներն օգտագործվում են այն ժամանակ, երբ գոյություն ունի տարբերություն տվյալների մուտքի և մշակման արագության մեջ այն դեպքում, երբ այդ արագությունները փոփոխական են, օրինակ տպիչի բուֆերացիայի դեպքում։
Բուֆեր և քեշ
Այս տերմինները չեն հակասում իրար, և նրանց գործառույթները հաճախ խառնվում են, բայց նրանց նպատակաուղղվածությունը տարբեր է։ Բուֆերը ժամանակավոր պահեստ է, որտեղ տվյալների մեծ բլոկները միաձուլվում կամ մասերի են բաժանվում։ Դա անհրաժեշտ է հիշվող սարքի հետ փոխգործակցության համար, որն աշխատում է տվյալների մեծ բլոկների հետ, կամ երբ տվյալները փոխանցվում են ուրիշ հերթականությամբ քան այն, ինչպես ձևավորվում են, և ցանկալի է այն ժամանակ, երբ երբ փոքր բլոկների օգտագործումը էֆֆեկտիվ չէ։ Բուֆերի օգտագործումը օգուտ է բերում, նույնիսկ եթե բուֆերացվող տվյալները գրվում են բուֆերում և կարդացվում են նրանից մեկ անգամ։ Իր հերթին, քեշի օգտագործումը ենթադրում է, որ քեշից տվյալները կկարդացվի ավելի շատ քան մուտք կգործի։ Նրա նպատակն է փոքրացնել դիմումների քանակը հիշվող սարք, և ոչ թե դրանք դարձնել ավելի էֆֆեկտիվ։
Բուֆերների օգտագործումը
Տվյալների փոխանակման կազմակերպման մեթոդը սարքերի կամ գործառույթների միջև բուֆերի օգտագործմամբ կոչվում է բուֆերացում։ Համակարգիչ օգտագործողների համար բուֆերի նման օգտագործման ամենաճանաչված օրինակներից մեկն է բուֆերի փոխանակումը ОS Microsoft Windows- ում։ Ինչպես նաև բուֆերները օգտագործվում են ծրագրավորման մեջ ֆունկցիաներից տվյալների ստացման համար։
Կատեգորիա:Ինֆորմատիկա Կատեգորիա:Հիշող սարքեր
Կոնչիտա Վուրստ
Թոմաս Նոյվիրտ (գերմաներեն՝ Thomas Neuwirth (Tom), ), ավստրիացի երգիչ և դրեգ քուին, որը հանդես է գալիս Կոնչիտա Վուրստի (Conchita Wurst) բեմական կերպարի տակ։ 2014 թվականի մայիսին՝ Դանիայի մայրաքաղաք Կոպենհագենում ներկայացնելով Ավստրիան Եվրատեսիլ 2014 երգի մրցույթում, իր «Rise Like a Phoenix» երգով, Վուրստը հաղթանակ է բերել իր երկրին։
2006-07: «Սթարմանիա» և Jetzt Anders!
2006 թվականին Թոմասը մասնակցել է ավստրիական «Սթարմանիա» հեռուստանախագծի առաջին եթերաշրջանին և զբաղեցրել երկրորդ հորիզոնականը (առաջին հորիզոնականը զբաղեցրել է Նադին Բեյլերը)։ Մեկ տարի հետո նա հիմնադրել է Jetzt Anders! բոյբենդը, որը նույն տարում լուծարվել է ։
Եվրատեսիլ 2014
2013 թվականի սեպտեմբերի 10-ին ORF հեռուստաընկերությունը հայտարարում է որ ներքին ընտրությամբ Կոնչիտա Վուրստը ընտրվել է Եվրատեսիլ 2014 երգի մրցույթի Ավստրիայի ներկայացուցիչ։ 2014-ի մարտին թողարկվել է նրա «Rise Like A Phoenix» երգը, որով նա պետք է ներկայացներ իր երկիրը համաեվրոպական մրցույթում ։
Մայիսի 8-ին Եվրատեսիլի երկրորդ կիսաեզրափակչում իր երգը կատարելուց հետո քվեարկության արդյունքում Կոնչիտան անցել է եզրափակիչ փուլ։ Մայիսի 10-ին՝ եզրափակչի քվեարկության արդյունքում, նա դարձել է Եվրատեսիլ 2014-ի հաղթողը ՝ հավաքելով 290 միավոր։
Անձնական կյանք
Նոյվիրտը բազմիցս նշել է, որ ինքը տրանս կին չէ, այլ դրեգ քուին, այսինքն՝ մարդ, ով կրում է որպես կանացի ընկալվող հագուստ և շպար (հիմնականում երաժշտության և արվեստի այլ ճյուղերի մեջ)։
2018 թվականին Նոյվիրտըն Ինստագրամում հայտարարել է իր ՄԻԱՎ դրական կարգավիճակի մասին՝ ավելացնելով, որ ստիպված էր հանրայնացնել իր կարգավիճակը, քանի որ նախկին զուգընկերներից մեկը սպառնացել էր, որ ինքն այն կհանրայնացնի։
Սինգլներ
2015- Ին Կոնչիտան թողարկում է ալբոմ
Արտաքին հղումներ
Կատեգորիա:Ավստրիացի երգիչներ Կատեգորիա:1988 ծնունդներ Կատեգորիա:Նոյեմբերի 6 ծնունդներ Կատեգորիա:Եվրատեսիլ 2014 երգի մրցույթի մասնակիցներ Կատեգորիա:ԼԳԲՏ-ն երաժշտության մեջ Կատեգորիա:Բեմական կեղծանուններ
Վորմսի տաճար
Վորմսի տաճար (Wormser Dom, լրիվ անվանումը` Սուրբ Պետրոսի տաճար Der Dom St. Peter), տաճար գերմանական Վորմս քաղաքում։ Կառուցված է ռոմանական ոճով։ Հռենոսի կայսերական երեք տաճարներից ամենափոքրն է։
Եկեղեցում տեղի ունեցած պատմական իրադարձություններից են Հռոմի Լև IX պապի ընտրությունը (1048) և Վորմսի ռեյխստագը (1521), որի ժամանակ Մարտին Լյութերը հանդես է եկել Կառլոս V կայսրի առաջ։
Վորմսի տաճարը կառուցվել է 1130-1181 թվականներին, որի պատճառով քանդվել է 11-րդ դարի սկզբին կառուցված ռոմանական բազիլիկը։ Կանգնած է բլրի վրա, որը քաղաքի ամենաբարձր կետն է, ուր նախապես բնակություն էին հաստատել կելտերը և հռոմեացիները, քանի որ տեղանքը պաշտպանված էր հեղեղումներից։ Մոտ 600 թվականին կառուցվել է եկեղեցի, որ նախորդել է տաճարին։ Ներկայումս Վորմսի տաճարը կաթոլիկ տաճար է։ Խորանին կից սենյակում ամփոփված են Կոնրադ II կայսեր հարազատների մնացորդները, որոնք մահացել են 10-11-րդ դարերում։
Վորմսի տաճար և նիբելունգներ
«Նիբելունգների երգը» գերմանական էպոսի հիմնական դրվագներից մեկը տեղի է ունենում Վորմսի տաճարի մոտ ։ Այդ դրվագում Կրիմհիլդան և Բրյունհիլդան վիճում են այն բանի առթիվ, թե ում ամուսինն է ավելի բարձր դիրք գրավում, և հետևաբար ով պետք է առաջինը տաճար մտնի։ Այս վեճի պատմական փաստարկներ չկան։ Հնարավոր է, որ «Նիբելունգների երգը» էպոսը պատմողները տաճարն ուղղակի օգտագործել են որպես գործողությունների կատարման վայր։
Սուրբ Հովհաննես Մկրտիչ եկեղեցի (այլ կիրառումներ)
Սուրբ Հովհաննես Մկրտիչ անվանումով կան հետևյալ եկեղեցիները՝
Սուրեն Եղիազարյան
Սուրեն Լյուդվիգի Եղիազարյան, հայ ազատամարտիկ։
1992 թվականի հուլիս-օգոստոսին Վանաձորի մոտոհրաձգային գնդի կազմում մասնակցել է ՀՀ սահմանամերձ շրջանների պաշտպանական, Վահան-Արծվաշեն գյուղերի ուղղությամբ մղվող մարտերին։ Աչքի է ընկել Արծվաշենի պաշտպանության մարտերում։ Սուրեն Եղիազարյանը և 11 ազատամարտիկներ իրենց վրա վերցնելով հակառակորդի գրոհները՝ ապահովել են գյուղի 4500 բնակչի տարհանումն անվտանգության գոտի, իրենք՝ զոհվել։
Հետմահու պարգևատրվել է Հայաստանի Հանրապետության «Մարտական խաչ» 1-ին աստիճանի շքանշանով։ Թաղված է Եռաբլուրում։
Կատեգորիա:Հայ ազատամարտիկներ
Ջեյմս Բոսուել
Ջեյմս Բոսուել (James Boswell, ), շոտլանդացի գրող և մեմուարիստ (հուշավիպագիր)։ Նրան հռչակ է բերել «Սամյուել Ջոնսոնի կյանքը» (1791 թվական) երկհատորյա գիրքը, որը հաճախ անվանել են անգլերենով գրված մեծագույն կենսագրություն։
Կենսագրություն և ստեղծագործություն
Հայրը դատավոր էր, դաժան կալվինական։ Նա սովորել է Էդինբուրգի համալսարանում, այնուհետև՝ Գլազգոյում, որտեղ նրան դասավանդող ուսուցիչների շարքում է եղել Ադամ Սմիթը։ Անցել է կաթոլիկության, ընդունել վանականություն։ Իմանալով այդ մասին՝ հայրը զրկել է որդուն ունեցվածքից, ոտքը կտրել տնից։
Բոսուելը տեղափոխվել է Լոնդոն, որտեղ իրեն դրսևորել է որպես կերուխում սիրողի և հարբեցողի։ Նա կարճ ժամանակով մտերմացել է Գարրիկի, Գոլդսմիթի, Բյորկի, Ռեյնոլդսի, Ջոնսոնի հետ, դարձել նրանց «Ակումբի» անդամ։ Բոսուելը եղել է «Կիլուինինգ» մայրական օթյակի անդամ ։
1920 թվականին գտնվել և 1950 թվականին հրատարակվել է Բոսուելի պատանեկան օրագիրը, որը նա տարել է 1762–1763 թվականներին՝ առաջին անգամ Լոնդոն այցելած և այնտեղ ցոփ ու շվայտ կյանք վարելու ժամանակ։ Այդ հրատարակությունը մեծ աղմուկ է բարձրացրել և ստիպել գրականագետներին բացահայտել Բոսուելին՝ որպես օրագրային արձակի փայլուն վարպետի։
Ծանոթագրություններ
Կատեգորիա:Հոկտեմբերի 29 ծնունդներ Կատեգորիա:1740 ծնունդներ Կատեգորիա:Հոկտեմբերի 18 ծնունդներ Կատեգորիա:Մայիսի 19 մահեր Կատեգորիա:Լոնդոն քաղաքում մահացածներ Կատեգորիա:Անձինք այբբենական կարգով Կատեգորիա:Գրողներ այբբենական կարգով Կատեգորիա:Շոտլանդացի գրողներ Կատեգորիա:17-րդ դարի անգլիացի գրողներ Կատեգորիա:18-րդ դարի բրիտանացի գրողներ Կատեգորիա:Օրագրերի հեղինակներ Կատեգորիա:Շոտլանդիայի մասոններ Կատեգորիա:Գլազգոյի համալսարանի շրջանավարտներ Կատեգորիա:Շոտլանդացի փաստաբաններ
Glory (երգ)
«Glory», ամերիկյան կատարող Ջոն Լեջենդի և ռեփեր Common–ի երգը։ Երգի հեղինակներն են Ջոն Լեջենդը և Common–ը, ինչպես նաև Չյո Սմիթը։ Սինգլը թողարկվել է 2014 թվականի դեկտեմբերի 11–ին։
Երգը ստացել է մի շարք մրցանակներ՝ Օսկար և Ոսկե գլոբուս «Լավագույն երգ ֆիլմի համար» անվանակարգում։
Տեսահոլովակ
«Glory» երգի տեսահոլովակը նկարահանվել է Paramount Pictures ստուդիայի կողմից և հրապարակվել է 2015 թվականի հունվարի 12–ին։ Տեսահոլովակում Selma ֆիլմից դրվագներ կան։
Երգը ստացել է մի շարք մրցանակներ «Լավագույն երգ ֆիլմի համար» անվանակարգում (Օսկար և Ոսկե գլոբուս)։
Ստեղծագործությունների ցանկ
Թվային բեռնում
Ծանոթագրություններ
Կատեգորիա:2014 երգեր
Թաթուլ Դիլաքյան
Թաթուլ Հովհաննեսի Դիլաքյան, թատրոնի, կինոյի և հեռուստատեսության հայ դերասան, կատակերգու, էստրադային երգիչ, ՀԽՍՀ ժողովրդական արտիստ։
Կենսագրություն
Ծնվել է Վանում։ Հետագայում տեղափոխվել է Թիֆլիս, իսկ ավելի ուշ՝ [[Երևան]։
1932 թվականին ավարտել է Երևանի Գաբրիել Սունդուկյանի անվան ազգային ակադեմիական թատրոնի դերասանական ստուդիան։ Ստուդիան ավարտելուց հետո անմիջապես աշխատանքի է անցել ազգային թատրոնում։
Ֆիլմեր
Դիլաքյանի մասնակցությամբ առավել հայտնի ֆիլմերից են`
Ծանոթագրություններ
Կատեգորիա:Հայ դերասաններ Կատեգորիա:Կատակերգուներ Կատեգորիա:Հայ երգիչներ Կատեգորիա:Հայ կինոդերասաններ Կատեգորիա:Հեռուստատեսային դերասաններ
Ճամբար «Իքս Ռեյ» (ֆիլմ)
«Ճամբար «Իքս Ռեյ»» (Camp X-Ray), 2014 թվականի ամերիկյան արտադրության դրամա, որի ռեժիսորն ու սցենարիստը Պիտեր Սաթլերն է։ Ֆիլմը պատմում է Գուանտանամոյի զինվորական բազայում գտնվող բանտի «Իքս Ռեյ» ենթաբաժնի մասին։ Ֆիլմում նկարահանվել են Քրիստեն Ստյուարտը, Փեյման Մոադին, Ջոն Քերոլ Լինչը, Ջուլիա Դաֆին, Լեյն Գարիսոնը և Քորի Մայքլ Սմիթը։ Ֆիլմի պրեմիերան կայացել է 2014 թվականի հունվարի 17-ին Սանդենս կինոփառատոնի ժամանակ ։
Սյուժե
Առաջին դասի շարքային Էմի Քոուլը (Քրիստեն Ստյուարտ) աշխատում է հսկիչ Գուանտանամոյում գտնվող ամերիկյան բանտի «Դելտա» ճամբարում։ Իր ծառայության ընթացքում նա ընկերական կապեր է հաստատում կալանավորնեից մեկի՝ Ալի Ամիրի հետ (Փեյման Մոադի)։ Հենց այդ ընկերության վրա էլ հիմնված է ֆիլմի ամբողջ պատմությունը։
Թողարկում
2014 թվականի փետրվարի 6-ին IFC Films կինոընկերությունը ձեռք է բերում այս ֆիլմը Հյուսիսային Ամերիկայի տարածքում ցուցադրելու իրավունքը ։ Shooting Stars LLC ստացել է արտոնագիր ՄԱԷ-ում, իսկ EDGE Entertainment-ը՝ Դանիայում, Նորվեգիայում, Ֆինլանդիայում և Շվեդիայում ։
Ֆիլմի նկարահանումները ընթացել են Լոս Անջելեսում և Ուիթիերում (Կալիֆորնիա) 2013 թվականի հուլիսի 17-ից մինչև օգոստոսի կեսերը ։ Բանտի տեսարանների համար օգտագործվել են Ուիթերի Ֆրեդ Ս. Նելասի անվան անչափահասների ուղղիչ հիմնարկության տարածքները ։
Մարքեթինգ
Հետարտադրությանը ֆիլմն անցել է 2013 թվականի ամառվա վերջին։ Ֆիլմի հատուկ էֆեկտներով զբաղվում էր Comen VFX կինոընկերությունը ։ Դեկտեմբերի 5-ին հայտարարվել էր, որ ֆիլմի պրեմիերան պլանավորվել է հունվարի 17-ին կայանալիք Սանդենս կինոփառատոնի U.S Dramatic Competition կատեգորիայում ։ 2014 թվականի հուլիսի 3-ին հրապարակվել էր ֆիլմից 10 նոր լուսանկար ։ Օգոստոսին IFC Films կինոընկերությունը YouTube-ում իր սեփական ալիքով թողարկել է ֆիլմի պաշտոնական թրեյլերը ։
Ֆիլմը MPAA-ի կողմից ստացել է «R» տարիքային սահմանափակումը, քանի որ ֆիլմում հնչում են անպարկեշտ խոսքեր և առկա են մերկ մարմնի կարճատև դրվագներ ։ Հոկտեմբերի 17-ից ֆիլմը դուրս է եկել սահմանափակ վարձույթ և դարձել է հասանելի iTunes Movies և Amazon.com Video-ում ։ Ֆիլմը նաև մասնակցել է Լոնդոնյան կինոփառատոնին ։
Սաունդթրեք
Ֆիլմի պաշտոնական սաունդթրեքը գրել է Ջես Ստրոուպը և այն թողարկվել է iTunes-ով Lakeshore Records երաժշտական լեյբլի կողմից 2014 թվականի հոկտեմբերի 14-ին ։
Շահույթ
Ֆիլմի կինովարձույթը սկսվել է Նյու Յորք քաղաքի կինոթատրոններից մեկում հոկտեմբերի 17-ի ցուցադրությամբ, որտեղ այն հավաքել է $1.316։ Հաջորդ շաբաթ ֆիլմն ընդգրկեց երեք էկրաններ և ստացավ $3.480, իսկ հաջորդ շաբաթ՝ $1.105։ Չորրորդ շաբաթվա ընթացքում էկրանների թիվը հասավ յոթի, որոնցից յուրաքանչյուրից շահույթը կազմում էր $214 ($1.501)։ Նոյեմբերի 9-ի դրությամբ ֆիլմն աշխատել էր $9.837 ։ Բացի այդ՝ ֆիլմն արտադրվել է վիդեո ֆորմատով և հասել է Tunes-ի վաճառքի 12-րդ հորիզոնական, սակայն այս տվյալները չեն հրապարակվել IFC Films կինոընկերության կողմից։
Արտաքին հղումներ
Կատեգորիա:2014 ֆիլմեր Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան անկախ ֆիլմեր Կատեգորիա:2014 դրամա ֆիլմեր
Ստենոզացնող լիգամենտիտ
Ստենոզացնող լիգամենտիտ (стенозирующий лигаментит), չխկացող մատ հիվանդության հին անվանումն է, որը սակայն մինչ օրս կիրառվում է կլինիկական պրակտիկայում։
Հայաստանի հիվանդությունների դասակարգման ընդունված կարգի (ՀՄԴ-10) համաձայն այդ հիվանդությունը կոչվում է չխկացող մատ և դրան տրվել է M65.3 ծածկագիրը ։
Ծանոթագրություններ
Կատեգորիա:Հիվանդություններ
Կիպրական խոհանոց
Ծանոթագրություններ
Կատեգորիա:Կիպրական խոհանոց
Երիտասարդության կոմունիստական ինտերնացիոնալ
Երիտասարդության կոմունիստական ինտերնացիոնալ, ԵԿԻ, միջազգային երիտասարդական կազմակերպություն, Կոմունիստական ինտերնացիոնալի (Կոմինտերն) սեկցիա (1919—1943 թթ.)։
ԵԿԻ-ի ստեղծման գաղափարը պատկանում է բոլշևիկ հեղափոխական և կոմունիստ գործիչ Վլադիմիր Լենինին։
Հիմնադիր կոնգրեսը տեղի է ունեցել 1919 թվականի նոյեմբերի 20—26-ին, Բեռլինում։ Մասնակցել է 29 պատգամավոր՝ 13 երկրից։ Ընդունվել է ԵԿԻ-ի ստեղծման և Կոմինտերնի մեջ մտնելու որոշում, հաստատվել կանոնադրությունն ու ծրագիրը։ ԵԿԻ-ի բարձրագույև մարմինը կոնգրեսներն էին, դրանց միջև ընկած ժամանակաշրջանում՝ գործկոմը, որն ուներ նախագահություն և քարտուղարություն։
Իր խնդիրն էր համարում երիտասարդության շրջանում զանգվածային սոցիալիստական շարժում շարժում ծավալել՝ ի պաշտպանություն դրա ենթադրյալ տնտեսական, քաղաքական և մշակութային շահերի, աջակցել դրա կողմից մարքսիզմ-լենինիզմի տեսության պրոպագանդմանը, պայքարել ընդդեմ միլիտարիզմի, «պաշտպանել ԽՍՀՄ-ը»։ Սահմանված խնդիրների իրականացման ուղիներն ու միջոցները քննարկվել են ԵԿԻ-ի կոնգրեսներում (1921․ 1922․ 1924, 1928 թթ.)։
1935 թ.-ին ԵԿԻ-ի 56 սեկցիայում կար 3773 հազար մարդ (3500 հազար ՀամԼԿԵՄ անդամ)։
Երկրորդ համաշխարհային պատերազմի ժամանակ ԵԿԻ-ի գործունեությունը նպաստեց երիտասարդության հակաֆաշիստական պայքարի կազմակերպմանը։ 1943 թվականի մայիսին, Կոմինտերնի արձակումից հետո, արձակվեց նաև Երիտասարդության կոմունիստական ինտերնացիոնալը։
Յուտա Ուրպիլայնեն
Jutta Pauliina Urpilainen ( Jutta Pauliina Urpilainen, ) - Ֆինն քաղաքական գործիչ, Ֆինլանդիայի խորհրդարանի անդամ Սոցիալ-դեմոկրատական կուսակցությունից (2003 թվականից առ այսօր), ՀԴԿ նախագահ (2008-2014), Ֆինլանդիայի ֆինանսների նախարար (2011-2014)։ ԵՄ միջազգային համագործակցության հարցերով հանձնակատար 2019 թվականի դեկտեմբերի 1-ից։
Կենսագրություն
Ծնվել է խորհրդարանական Կարի Յոհաննես Ուրպիլայնենի և դասախոս Պիրիո Ռիիտա Ուրպիլայնենի ընտանիքում։ Նա սովորել է Յուվյասկյուլյայի համալսարանում, որտեղ 2002 թվականին ավարտել է մանկավարժական գիտությունների մագիստրոսի աստիճանով։ 2003 թվականին նա ավարտել է կրթության կառավարման կառավարման դասընթացը։
2001 թվականին ընտրվել է Եվրոպա-Ֆինլանդիայի երիտասարդական ասոցիացիայի նախագահ։ Աշխատել է որպես դպրոցի ուսուցիչ նախ`Հելսինկիում (2001-2002), ապա Կոկկոլայում (2002-2003)։ Նա խորհրդարանի տեղակալի օգնականն էր։
Քաղաքական կարիերա
2008 թվականի ամռանանը նա ընտրվեց Ֆինլանդիայի Սոցիալ-դեմոկրատական կուսակցության նախագահ ՝ դառնալով Ֆինլանդիայի պատմության մեջ առաջին կինը, որը ղեկավարում էր այս կուսակցությունը։ 2012 թվականին նա վերընտրվեց երրորդ ժամկետով։
Ֆինլանդիայի խորհրդարանի անդամ է 2003 թվականի մարտի 19-ից։ 2011 թվականի ապրիլի 27-ին ընտրվել է Ֆինլանդիայի խորհրդարանի առաջին փոխխոսնակ, երկու հարյուր պատգամավորներից 193-ը քվեարկել են նրա օգտին (նա զբաղեցնում էր այդ պաշտոնը մինչև Ֆինանսների նախարարի պաշտոնում նշանակվելը)։ 2011 թվականի հունիսի 22-ից մինչև 2014 թվականի հունիսի 6-ը եղել է Ֆինլանդիայի փոխվարչապետ և ֆինանսների նախարար Կատայնենի գրասենյակում :
2014 թվականի մայիսի 9-ին, նա չընտրվեց Սոցիալ-դեմոկրատական կուսակցության նախագահի պաշտոնում։ 243 պատգամավոր քվեարկել էին նրա օգտին, իսկ 257 պատգամավոր քվեարկել էին Անտի Ռինեի օգտին։ Քվեարկության այդպիսի արդյունքների կապակցությամբ նա ասաց, որ, ամենայն հավանականությամբ, կլքի ֆինանսների նախարարի պաշտոնը։ Նա ասեց, որ դա կարող է տեղի ունենալ 2014 թվականի հունիսի վերջին։ Հեռացավ նախարարի պաշտոնից նույնիսկ ավելի վաղ ՝ 2014 թվականի հունիսի 6-ին, և նրան փոխարինեց Սոցիալ-դեմոկրատական կուսակցության նոր ղեկավար Անթին Ռինն ՝ որպես ֆինանսների նախարար։ Դրանից հետո դարձավ խորհրդարանի սովորական անդամ, վերադարձավ խորհրդարանի արտաքին գործերի հանձնաժողովին, ինչպես նաև խորհրդարանի բանկային ներկայացուցիչների խորհրդին։
2016 թվականի հունիսին հայտարարել էր, որ պատրաստ է քննարկել 2018 թվականի նախագահական ընտրություններին իր մասնակցության հնարավորությունը։
2017 թվականին նա նշանակվել է Ֆինլանդիայի արտաքին գործերի նախարարի հատուկ դեսպան (այդ պաշտոնը զբաղեցրել է Տիմո Սոինին) ՝ խաղաղ կարգավորման համար։ Այս պաշտոնում նրա գործունեության հիմնական շեշտը դրվել է կանանց և երիտասարդների օգնությանը, հատկապես Աֆրիկայում։
2019 թվականի ապրիլին Ուրպիլայնենեն ընտրվեց Ֆինլանդիայի խորհրդարանի պատգամավոր։
2019 թվականի սեպտեմբերի սկզբին հայտարարվեց, որ Ուրպիլայնենեն, որպես ԵՄ միջազգային համագործակցության հանձնակատար, կմիանա ֆոն դեր Լեյենի հանձնաժողովին, Եվրամիության նոր հանձնաժողով, որը վարում է Ուրսուլա ֆոն դեր Լեյենը։ Ֆոն դեր Լյայենի խոսքով ՝ Եվրամիությունը պետք է "շեշտը դնի" հարևան տարածաշրջանների հետ հարաբերությունների զարգացման վրա, ընդ որում ՝ Աֆրիկյան ուղղությունը պետք է դառնա Ուրպիլայնենենի գործունեության ամենակարևոր ուղղություններից մեկը։ Ֆոն դեր Լեյենի հանձնաժողովը սկսել է աշխատանքը 2019 թվականի դեկտեմբերի 1-ին և պաշտոնավարման ժամկետ ունի մինչև 2024 թվականի ավարտը, իսկ Ուրպիլայնենը դարձավ Ֆինլանդիայի առաջին կինը, ով ստանձնել է պաշտոն Եվրահանձնաժողովում։
Ընտանեկան և ստեղծագործական
Ապրում է Կոկկոլայում։ 2016 թվականի գարնանը նա ամուսնու հետ որդեգրեց Կոլումբիայից մի տղա ։ 2019 թվականի հունիսին Ուրպիլայնեն և նրա ամուսինը որդեգրեցին նաև երեք տարեկան մի աղջկա Կոլումբիայից, որի կապակցությամբ նա գնաց ծնողական արձակուրդի։
Ծանոթագրություններ
Կատեգորիա:Ֆինլանդիայի կին քաղաքական գործիչներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:1975 ծնունդներ Կատեգորիա:Օգոստոսի 4 ծնունդներ Կատեգորիա:Ֆինն մանկավարժներ
Դոմինո (հեռուստասերիալ)
«Դոմինո», հայկական կատակերգական և սիրային սիթքոմ, որի շնորհանդեսը տեղի է ունեցել 2015 թվականի սեպտեմբերի 15-ին և ավարտվել է 2017 թվականի դեկտեմբերի 31-ին։
Սիթքոմը եթերում հեռարձակվել է «Արմենիա Հեռուստաընկերության» եթերում։ Ֆիլմի սաունդթրեքի հեղինակն է՝ հանրահայտ երաժիշտ Էրիկ Կարապետյանը, Նարեկ Բավեյանը և Ռիփփի Նավասարդյանը, Նարեկը նաև սիթքոմի՝ գլխավոր դերակատարներից է։
Դոմինոյի սցենարի հիմքում ընկած է՝ երեք մտերիմ տղաների ընկերությունը ։
Սյուժե
Պատմությունը երեք մանկության ընկերների՝ Գարիկի, Միկայի և Նորիկի մասին է։ Գարիկը աշխատում է մերսման սրահում, որպես մերսող։ Գարիկը ունի կին՝ Սոֆան և վեց տարեկան աղջիկ։ Սոֆան լրագրող է։ Գարիկի մականունը դոկ (դոկտոր) է։ Նորիկը աշխատում է աղջիկների աերոբիկայում (մարզասրահում), որպես մարզիչ։ Նորիկը ունի նշանած՝ Լիլիթը։ Լիլիթը և Նորիկը հինգ տարի է ինչ նշանված են, որից առաջ յոթ տարի ընկերություն են արել։ Միկան խոհարար է և աշխատում է Երևանի ռեստորաններից մեկում։ Նրանք երեքն էլ ատում են իրենց շեֆերին։ Միկայի շեֆը (ռեստորանի տերը) Ալիկն է։ Նա նույնպես ատում է Միկային։ Նորիկի շեֆի անունը Նելլի Վարդանովնա է։ Նա սիրահարված է Նորիկին։ Ողջ եթերաշրջանի ընթացքում Նելլի Վարդանովնան ամեն ինչ անում է որպեսզի գրավի Նորիկի սիրտը և բաժանի Նորիկին և Լիլիթին։ Գարիկը շեֆի հետ նորմալ հարաբերությունների մեջ է։ Նա ատում է ոչ թե շեֆին այլ շեֆի կնոջը՝ տիկին Մարգոյին։ Մարգոն շատ գեր է լինում և Գարիկից պահանջում, որ Գարիկը մերսելով և խուրհուրդներով նիհարեցնի իրեն։
Արտաքին հղումներ
Կատեգորիա:Հայկական հեռուստասերիալներ Կատեգորիա:Հայկական սիթքոմներ Կատեգորիա:2010-ականների հայկական հեռուստասերիալներ Կատեգորիա:Հայկական հեռուստասերիալներ Կատեգորիա:Հայկական սիթքոմներ Կատեգորիա:2010-ականների հայկական հեռուստասերիալներ
Սուրբ Հովհաննես Մկրտիչ եկեղեցի (Օզասկու)
Սուրբ Հովհաննես Մկրտիչ եկեղեցի, առաջին հայ առաքելական եկեղեցին Բրազիլիայում։ Գտնվում է Սան Պաուլո նահանգի Օզասկու քաղաքում։
Պատմություն
Սուրբ Հովհաննես եկեղեցու համար հողատարածք հայ համայնքը ձեռք է բերել 1928 թվականին, շինարարությունը մեկնարկել է 1930 թվականին։ Եկեղեցու հիմնարկեքի արարողությունը տեղի է ունեցել 1930 թվականի մայիսի 4-ին։ Շինարարական աշխատանքներն ավարտվել են 1932 թվականին։ Սուրբ Հովհաննես Մկրտիչ եկեղեցին օծվել է 1941 թվականի փետրվարի 16-ին արքեպիսկոպոս Գարեգին Խաչատուրյանի կողմից ։
Եկեղեցու բակում է գտնվում հայ համայնքի նախաձեռնությամբ կանգնեցված Հայոց այբուբենին նվիրված գրանիտե հուշարձանը ։
Ծանոթագրություններ
Կատեգորիա:Բրազիլիայի հայկական եկեղեցիներ Կատեգորիա:1941 հիմնադրումներ Բրազիլիայում
Երկակիության սկզբունք
Երկարակիտության սկզբունք, մաթեմատիկայի բազմաթիվ բաժիններում ձևակերպվող սկզբունք, ըստ որի յուրաքանչյուր պնդում համարժեք է իր երկակիին, որն ստացվում է առաջինից՝ նրա մեջ մտնող հասկացություններն իրենց երկակիներով փոխարինելով։ Օրինակ, բազմության տեսության մեջ հատումը (\cap)-ն միացումը (\cup) երկակի հասկացություններ են, իսկ հավասարությունը (=)՝ ինքնաերկակի (երկակի է ինքն իրեն), ուրեմն, (հատման բաշխելիություն միացման նկատմամբ) ճիշտ պնդման երկակին՝  (միացման բաշխելիություն հատման նկատմամբ) նույնպես ճիշտ է։ Պրոյեկտիվ երկրաչափության մեջ երկակի են «կետ» և «գիծ», «կետը գտնվում է գծի վրա» և «գիծն անցնում է կետով», «ներգծած» և «արտագծած» հասկացությունները․ օրինակ, Պասկալի թեորեմը (երկրորդ կարգի կորին ներգծած կամայական վեցանկյան հակադիր կողմերի շարունակությունների հատման կետերը գտնվում են մի ուղղի վրա) և Բրիանշոնի թեորեմը (երկրորդ կարգի կորին արտագծած կամայական վեցանկյան հակադիր գագաթները միացնող գծերը անցնում են մի կետով) երկակի են։ Երկրաչափության սկզբունքը ձևակերպվում է նաև մաթեմատիկական տրամաբանության, տոպոլոգիայի և հանրահաշվի բազմաթիվ բաժիններում։
Չենդլեր Բինգ
Չենդլեր Մյուրիել Բինգ (Chandler Muriel Bing), գեղարվեստական կերպար, ամերիկյան «Ընկերները» սիթքոմի վեց գլխավոր հերոսներից մեկը։ Չենդլերի դերում հանդես է գալիս Մեթյու Փերին ։
Արտաքին հղումներ
Կատեգորիա:«Ընկերների» կերպարներ Կատեգորիա:Հորինված ամերիկացիներ Կատեգորիա:Կերպարներ այբբենական կարգով
Տրանսգենդեր
Տրանսգենդեր, գենդերային ինքնության կամ ծննդյան ժամանակ գրանցված սեռով անձի գենդերային արտահայտության անհամապատասխանություն ։ Որոշ տրանսգենդեր մարդիկ իրենց ներկայացնում են ծնված ժամանակ իրենց վերագրված սեռին հակառակ սեռով, իսկ մյուսները կարող են ունենալ ինքնություններ, որոնք դուրս են գալիս երկակի (բինար) գենդերային համակարգից  ։ «Տրանսգենդեր» տերմինը կապ չունի սեռական կողմնորոշման հետ ։
Տրանսգենդեր անձ լինելը որոշ երկրներում չի համարվում հիվանդություն կամ խանգարում, սակայն մեծամասամբ որոշակի հոգեբանական խանգարումների կամ տրավմաների արդյունք է, ուսումնասիրություններ կատարված չեն էթիկ նկատառումներից ելնելով։ Չնայած, որոշ տրանսգենդեր մարդիկ ունենում են սթրես իրենց ինքնազգացողության և շրջապատի ակնկալիքների անհամապատասխանության պատճառով, որը կարող է լրջորեն ազդել իրենց առողջության և կյանքի վրա։ Նման սթրեսը կոչվում է գենդերային դիսֆորիա։ Հաճախ այս խնդրի օպտիմալ լուծումը տրանսգենդերային անցում է, որը կարող է ներառել կենսաբանական սեռի փոփոխման և փաստաթղթերի փոփոխության բժշկական ընթացակարգերը։ Շատ դեպքերում ծանր սթրեսը, որն ապրում են տրանսգենդեր մարդիկ, անմիջականորեն կապված չէ նրանց վիճակի հետ, այլ պայմանավորված է շրջապատի կողմից խտրականությամբ և մերժմամբ՝ տրանսֆոբիայով։
Տրանսգենդեր մարդկանց և այլ գենդերային ինքնություն ունեցող անձանց թիվը մոտավորապես 0,3-0,5% է (25 միլիոն) ։
Տերմիններ և լեզու
Տրանսգենդերականության առաջին հետազոտողներն օգտագործել են տրանսգենդեր մարդկանց ազգանունները և ծննդյան ժամանակ վերագրված սեռին համապատասխանող անձնական անունները նկարագրելու համար, դրանով իսկ հերքելով հետազոտվողների գենդերային ինքնությունը։ Ժամանակակից որոշ հետազոտողների տեսանկյունից՝ գենդերային ինքնության ժխտումը ներկայացնում է գաղափարախոսության դրսևորում, որը հաստատում է տրանսգենդեր մարդկանց ոչ լիարժեքությունը կամ «անբնականությունը»  ։ Իրավապաշտպանները և հետազոտողները նշում են, որ տրանսգենդեր մարդկանց գենդերային ինքնության ժխտումը կարող է անմիջականորեն հանգեցնել նրանց նկատմամբ խտրականության և բռնության  ։ Այդ պատճառով նրանք ոչ տրանսգենդեր մարդկանց անվանում են ցիսգենդերներ։
Լրագրողների համար ժամանակակից ոճային այն ամսագրերը, որոնք անդրադառնում են տրանսգենդեր մարդկանց կյանքի լուսաբանման թեմային, խորհուրդ են տալիս նրանց նկատմամբ միշտ օգտագործել այն անձնական անուններն ու ազգանունները, որոնք այդ մարդիկ իրենց համար ընտրել են    ։ Նման առաջարկությունները հասցեագրված են հոգեբաններին և բժշկական աշխատողներին, որոնք օգնում են տրանսգենդեր մարդկանց    ։
Հոգեկան առողջություն
Առողջապահության համաշխարհային կազմակերպությունը հայտարարել է, որ տրանսգենդերների հոգեկան հիվանդությունների մեծ վտանգը պայմանավորված է տրանսֆոբիայով, խտրականությամբ և բռնությամբ ։
Որոշ տրանսգենդեր մարդիկ ունենում են գենդերային դիսֆորիա, այսինքն՝ սթրես, որը պայմանավորված է գենդերային ինքնության անհամապատասխանությամբ։ Գենդերային դիսֆորիան կարող է դրսևորվել մասնավորապես, դեպրեսիայի կամ այլ մարդկանց հետ առողջ հարաբերություններ ձևավորելու դժվարությունների միջոցով։ Դիսֆորիայի հաղթահարումը ենթադրում է տառապանքի թեթևացում և ֆունկցիոնալության վերականգնում, ուստի այս խնդրի լուծումը հաճախ, թեև միշտ չէ, որ տրանսգենդերային անցում է ։ «Գենդերային դիսֆորիա» կամ «գենդերային ինքնության խանգարում» ախտորոշումը հաճախ մեկնաբանվում է սխալ, ներկայացնելով, որ բոլոր տրանսգենդեր մարդիկ ապրում են դիսֆորիա։ Տրանսգենդեր մարդիկ, որոնք չեն զգում անհանգստություն կամ ներքին ֆրուստրացում իրենց գենդերային ինքնության հետ կապված, գենդերային դիսֆորիա չունեն։ «Գենդերային դիսֆորիա» հասկացությունը նույնպես բարոյական գնահատական չի ենթադրում, քանի որ, ժամանակակից հոգեբանության սկզբունքների համաձայն, մարդու մոտ հոգեկան կամ էմոցիոնալ խնդրի առկայությունը չի կարող հիմք հանդիսանալ սոցիալական խարանի համար ։
Տրանսգենդեր մարդիկ կարող են դիմել հոգեբանական օգնության տարբեր պատճառներով, և դա չի նշանակում, որ խնդիրը կայանում է միայն գենդերային ինքնության մեջ։ Շատ տրանսգենդեր մարդկանց համար հիմնական խնդիրը սոցիալական խարանի և տրանսֆոբիայի հետ բախումների հետևանքով առաջացած հուզական լարվածությունն է։ Մի տրանսգենդեր կին ասել է.
Հարկադրված լինելով հաղթահարել հասարակական պարսավանքը և տրանսգենդեր անձանց մերժումը, շատ մարդիկ նույնպես դիմում են հոգեբանների օգնությանը՝ դեպրեսիայի և անհանգստության պատճառով, շատերը նշում են, որ թերապևտի կողմից իրենց գենդերային ինքնության ճանաչումը անհրաժեշտ պայման է, որպեսզի նրանք կարողանան նրա հետ քննարկել իրենց կյանքի այլ հարցեր ։
Ֆիզիկական առողջություն
Տրանսգենդեր մարդկանց համար գոյություն ունեն մի շարք բժշկական հնարավորություններ՝ իրենց մարմինը ինքնազգացողությանը համապատասխանեցնելու համար։ Տրանսգենդեր տղամարդկանց համար հորմոնալ փոխարինող թերապիան առաջացնում է մորուք, ճարպային հյուսվածք, մաշկի մասկուլինացում, մազածածույթ և ձայնի փոփոխություն։ Հորմոնալ թերապիան փոխում է տրանսգենդեր կանանց ճարպային հյուսվածքը և կրծքի ձևը։ Լազերային կամ էլեկտրական էպիլյացիան տրանսգենդեր կանանց համար հեռացնում է ավելորդ մազերը։ Վիրաբուժական վիրահատությունները փոխում են տրանսգենդեր կանանց ձայնը, մաշկը, դիմագծերը, կուրծքը, իրանը, հետույքը և սեռական օրգանները։ Վիրաբուժական վիրահատությունները փոխում են տրանսգենդեր տղամարդկանց կուրծքը, կրծքավանդակը և հեռացնում են սեռական օրգանները։
Ծանոթագրություններ
Կատեգորիա:ԼԳԲՏ Կատեգորիա:Գենդերային հետազոտություններ
Շիդա (Սելեուկի վտակ)
Շիդա (Шида), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սելեուկ գետի աջ ափին՝ 56 կմ հեռավորության վրա։ Գետի երկարությունը 19 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր
Անիի շրջան
Բնակավայրեր
Անիի շրջանի վարչական կենտրոնն էր Մարալիկ ավանը։ Ուներ 2 քտա (Մարալիկ, Անիպեմզա), 2 ավանային և 13 գյուղական խորհուրդ։ Բնակավայրերն են՝
Պատմություն
Անիի շրջանի տարածքը դեռ հնադարում եղել է Հայաստանի կազմում՝ Երվանդունիների (մ.թ.ա. 570-201) և Արտաշեսյանների (մ.թ.ա. 189-1) թագավորության ժամանակ։ Ավելի ուշ Անիի շրջանի տարածքը կազմել է Մեծ Հայքի Այրարատ նահանգի Շիրակ գավառի մեջ։ Տարբեր ժամանակաշրջաններում այն եղել է Կամսարականների, Պահլավունիների, Վաչուտյանների և այլ իշխանների տոհմական կալվածքը։ 9-րդ դարի վերջից մտել է Բագրատունյաց թագավորության, ապա՝ Զաքարյան իշխանապետության մեջ։ 14-16-րդ դարերում այն մտել է մոնղոլական, ապա՝ կարակոյունլու և ակկոյունլու թուրքմենական պետությունների մեջ։